Кәмелетке толмағандар істері жөніндегі комиссия жұмысына өзгеріс енгізіледі
DATE: 14:11, 21 Қазан 2024 | GMT +5
TITLE: Кәмелетке толмағандар істері жөніндегі комиссия жұмысына өзгеріс енгізіледі
URL: https://kaz.inform.kz/news/kameletke-tolmagandar-ster-zhonndeg-komissiya-zhumisina-ozgers-engzled-02d8c9/
META: DATE: 14:11, 21 Қазан 2024 | GMT +5
TOTAL WORDS: 186
AUTHOR(S):
TEXT: Оқу-ағарту министрлігінің мәліметінше, осы жылдың тоғыз айында 30 мыңнан астам балаға комиссия жұмысы аясында қажетті көмек көрсетілді. Қолдау білім алуға қолжетімділікті, психологиялық, құқықтық және әлеуметтік көмекті, сондай-ақ оңалту іс-шараларын қамтыды. Бүгінгі таңда елімізде балалар құқықтарының бұзылуының алдын алу және оларға көмек көрсету бойынша мемлекеттік органдар мен ұйымдарды үйлестіруде негізгі рөл атқаратын 235 комиссия қызмет етеді. Олардың жұмыс тиімділігін арттыру үшін 2024 жылы нормативтік базаға елеулі өзгерістер енгізу жоспарлануда. Оның ішінде жағдайды басқару және медициналық-әлеуметтік есепке алу моделін енгізу бар. «Отбасын қолдау орталықтарымен өзара іс-қимылға ерекше назар аударылатын болады. Бұл қиын өмірлік жағдайлардағы балаларды және олардың отбасыларын кешенді сүйемелдеуді қамтамасыз етуге мүмкіндік береді. Сондай-ақ, облыстық, қалалық және аудандық комиссиялар арасындағы өзара әрекеттесуі нақты ажыратылатын болады. Бұл балалардың құқықтарын қорғау жүйесінің жалпы тиімділігін арттырады және мемлекеттік басқару деңгейлері арасындағы іс-қимылдарды үйлестіруді жақсартып, мұқтаж балаларға көмек көрсетуді айтарлықтай жылдамдатады», - деп атап өтті ҚР Оқу-ағарту министрлігі Балалардың құқықтарын қорғау комитетінің төрайымы Насымжан Оспанова. Аталған шаралар балалардың құқықтарын қорғау жүйесін нығайтуға және өмірлік қиын жағдайға тап болған әрбір балаға уақытылы, сапалы көмекті қамтамасыз етуге бағытталған. Биыл 9 айда баласына дұрыс тәлім-тәрбие бере алмаған 345 адам атаана құқығынан айырылғанын жазған болатынбыз
